स्मिथ और कैमरन के बाद अब बॉल टेम्परिंग के मामले में ऑस्ट्रेलिया के बल्लेबाज डेविड वार्नर को भी घसीटा जा रहा है. सूत्रों के मुताबिक डेविड वार्नर को गेंद से छेड़छाड़ करके टेस्ट मैच के परिणाम में बदलाव लाने की कोशिश करने वाला मास्टरमाइंड माना जा रहा है. लेकिन अभी तक इस बात की पुख्ता जानकारी नहीं मिल सकी है. इसके अतिरिक्त इस खबर को कुछ लोगों द्वारा अफवाह भी बताया जा रहा है. लेकिन अगर इस मामले की जाँच में वार्नर को दोषी पाया जाता है तो उन पर कड़ी कार्यवाही हो सकती है.